Google se skoonenergieplan van $4,4 triljoen – praag.co.za
07:35:59 Die internetreus Google het Woensdag 'n nuwe nasionale energieplan vir die VSA voorgestel wat die land grootliks van fossielbrandstowwe
Die plan genaamd "Skoon energie 2030" is in 'n aanlynpublikasie deur Jeffery Greenblatt, Google.org se klimaat- en energietegnologiebestuurder onthul. Dis gegrond op die uitfassering van steenkool en olie teen 2030 en in die plek daarvan moet daar op wind- kernkrag- en geotermiese bronne gesteun word.
Dit behels ook 'n 40-persentvermindering in die gebruik van ruolie deur motors. Dit vereis grootskaalse beleggings in transmissievermoë vir wind- en sonkrag in die Grootvlaktegebied van die VSA, asook die woestynagtige Suidweste om 'n 88-persentvermindering in fossielbrandstofgebruik en 'n 95-persentdaling in koolstofdioksieduitlaat teen 2030 te behaal.
Die plan vereis ook die ontginning van geotermiese energie soos wat sleuteltegnologie oor die volgende paar jaar rypheid gaan bereik.
Ander elemente van die plan sluit in die verlaging van energieverbruik met 33 persent deur middel van energiedoeltreffende maatreëls, die stimulering van verkope van inprophibriedevoertuie tot 90 persent van nuwemotorverkope in 2030, en om die vervangingstydperk van die land se huidige vloot voertuie te verlaag tot net 13 jaar, pleks van die 19 jaar wat tans geld.
"Met 'n nuwe administrasie en Kongres – asook veelvuldige energieverwante maatreëls – is dit 'n gulde, selfs ongekende geleentheid om van 'n plant tot optrede oor te gaan," het Greenblatt gesê. "Ons sien 'n geweldige geleentheide vir die Amerikaanse nasie om ons energie-uitdagings die hoof te bied. In die proses gaan ons beleggings stimuleer, werkgeleenthede skep, verbruikers bemagtig en, terloops, help om klimaatsverandering aan te spreek."
дренажный насос дляДанильченко Юрий прокурор
Skrywer Dan RoodtGepubliseer op 2 Oktober 2008 Kategorieë SaketegnologieSleutelwoord 4 triljoen, Google se skoonenergieplan van $4, Saketegnologie, Tegnologie